**Դիմումների ընդունելության հայտարարություն**

**Հանրակրթության պետական չափորոշչի վերանայման նպատակով ՏՀՏ/Համակարգչային գիտությունների փորձագետ**

**Նպատակ**. Աջակցել ՀՀ-ում հանրակրթության պետական չափորոշչի վերանայմանը «Հայաստանում ԵՄ-ն ի նպաստ նորարարության. բնագիտական, տեխնոլոգիական, ճարտարագիտական առարկաների և մաթեմատիկայի կրթության բարելավում» ծրագրի շրջանակում:

**Ծրագրի մասին համառոտ ակնարկ**. Համաշխարհային բանկն աջակցում է ՀՀ ԿԳ նախարարությանը «Հայաստանում ԵՄ-ն ի նպաստ նորարարության» ծրագրի իրականացման գործում: Եվրամիության ֆինանսավորմամբ կատարվող այս դրամաշնորհային ծրագրի նպատակն է բարելավել բնագիտական, տեխնոլոգիական, ճարտարագիտական առարկաների և մաթեմատիկայի (STEM) ուսուցումը միջնակարգ կրթության ոլորտում: Ծրագրով նախատեսվում է լրամշակել (1-12 դասարաններում դասավանդվող) բնագիտական, տեխնոլոգիական, ճարտարագիտական առարկաների և մաթեմատիկայի (STEM) առարկաների կրթական ծրագրերը, 5-12 դասարանների առարկայական ծրագրերը, դասապլանները, դասավանդման և ուսումնառության նյութերը, գնահատման համակարգը և հարակից այլ նյութեր, ինչպես նաև փորձնական ծրագրի շրջանակներում վերապատրաստել այդ առարկաները դասավանդող ծրագրի իրականացման նպատակով ընտրված 1 մարզի բոլոր ուսուցիչներին՝ ներկայացնելով նորարարական, աշակերտակենտրոն մեթոդաբանություն, մասնագիտական ոլորտի արդի զարգացումները:

**Առաջադրանքներ և գործունեության շրջանակը.** ՏՀՏ/Համակարգչային գիտությունների փորձագետը կմասնակցի հանրակրթության պետական չափորոշչի լրամշակմանը, մասնավորապես կօժանդակի հենքային ուսումնական պլանի, ուսումնառության վերջնարդյունքների և գնահատման համակարգի լրամշակմանը, ինչպես նաև առարկայացանկի մշակմանը: Սերտորեն կհամագործակցի բնագիտության, մաթեմատիկայի, աշխարհագրության ոլորտների տեղական և միջազգային, ինչպես նաև ՀՀ ԿԳՆ փորձագետներից բաղկացած խմբի հետ՝ աջակցելու ծրագրով նախատեսված գործողությունների իրականացմանը:

ՏՀՏ/համակարգչային գիտությունների փորձագետի առաջադրանքը մասնավորապես ներառում է.

1. Ծրագրի մեկնարկի փուլում պատրաստել մասնագիտական դիտարկումներ ՀՀ հանրակրթության պետական չափորոշչի հենքային ուսումնական պլանի, ուսումնառության վերջնարդյունքների և գնահատման համակարգի վերաբերյալ` հաշվի առնելով ոլորտի միջազգային զարգացումները, ներառականության, կայուն զարգազման, ժողովրդավարության սկզբունքնրը, և անհատի զարգացման առանձնահատկությունները[[1]](#footnote-1):
2. Մասնակցել ՀՀ հանրակրթության պետական չափորոշչում հենքային ուսումնական պլանի լրամշակմանը` ներդրում ունենալով ինֆորմատիկա առարկայի միջոցով ձևավորվող ուսումնառության վերջնարդյունքների և գնահատման համակարգի մշակմանը: Քննարկումների արդյունքում համապատասխան առարկայխմբում սահմանել ինֆորմատիկայի համար հատկացվող պետական պարտադիր և դպրոցական բաղադրիչների ժամաքանակները:
3. Մասնակցել ՀՀ հանրակրթության պետական չափորոշչում առարկայացանկի ձևավորման սկզբունքների մշակմանը:
4. Հանրակրթության պետական չափորոշչի լրամշակման ընթացքում հստակեցնել ՏՀՏ/համակարգչային գիտությունների բոլոր ուղղությունների միջև հարաբերակցությունը: Ներկայացնել այլ առարկաների մեջ ինֆորմատիկա առարկայի թեմաների ընդգրկում և համապատասխանաբար ինֆորմատիկա առանձին առարկայից տվյալ թեմաները հանելու առաջարկ:
5. Ապահովել ինֆորմատիկայի բովանդակության և դրա միջոցով ձևավորվող ուսումնառության վերջնարդյունքների համապատասխանությունը ՀՀ կառավարության Ռազմավարական տեսլականին:
6. Աշխատաժողովի ընթացքում ձեռքբերված առաջարկությունների հիման վրա երկամսյա ժամկետում գործընկերների հետ միասին լրամշակել հանրակրթության պետական չափորոշիչը, որը կներառի հենքային ուսումնական պլանը, ուսումնառության վերջնարդյունքները և առարկայացանկը:
7. Մասնակցել ՀՀ կրթության և գիտության նախարարության և համապատասխան այլ շահագրգիռ կողմերի հետ կազմակերպվող քննարկումներին և հանդիպումներին:

**Գործունեության արդյունքները**: ՏՀՏ/համակարգչային գիտությունների փորձագետի առաջադրանքից պահանջվող որոշակի արդյունքներն են.

1. ՀՀ հանրակրթության պետական չափորոշչի վերաբերյալ մասնագիտական դիտարկումներ:
2. Մասնակցություն 2019 թվականի մայիսի 30-ից հունիսի 1-ը Հայաստանում կայանալիք հանրակրթության պետական չափորոշչի լրամշակման նպատակով կազմակերպվող աշխատաժողովին:
3. ՀՀ հանրակրթության պետական չափորոշչում համատեղ լրամշակված հենքային ուսումնական պլան, մասնավորապես համապատասխան առարկայխմբում պետական պարտադիր և դպրոցական բաղադրիչում առարկային հատկացվող ժամաքանակի սահմանում:
4. ՀՀ հանրակրթության պետական չափորոշչում համատեղ լրամշակված ուսումնառության վերջնարդյունքներ՝ հաշվի առնելով միջազգային լավագույն փորձը և չափորոշչի ու առարկայական ծրագրերի վերանայման և լրամշակման համար հենասյունային հանդիսացող սկզբունքները:
5. ՀՀ հանրակրթության պետական չափորոշչում լրամշակված առարկայացանկի ձևավորման սկզբունքների համատեղ առաջարկ:
6. Ուսումնական բնագավառների ուսումնառության վերջնարդյունքների սահմանում ըստ կրթական աստիճանների և առարկայախմբերի:

**Խորհրդատուի որակավորման նվազագույն պահանջները**

* Բարձրագույն կրթություն ՏՀՏ/համակարգչային գիտությունների գիտակարգում:
* Առնվազն 10+ տարվա մասնագիտական աշխատանքային փորձ ՏՀՏ/համակարգչային գիտությունների դասավանդման ոլորտում:
* Տեղեկացվածություն ՀՀ հանրակրթության ոլորտին վերաբերող փաստաթղթերին (ՀՀ հանրակրթության պետական չափորոշիչ, ՀՀ պետական կրթակարգ և հարակից այլ փաստաթղթեր):
* Համապատասխան հետազոտական գրականության խորը իմացություն, վերլուծական հմտություններ և տարբեր աղբյուրներից տեղեկատվություն առանձնացնելու և սինթեզելու ունակություն:
* Աշխատանքային խմբերում արդյունավետորեն գործելու համար միջանձնային գերազանց հմտություններ:
* Գրավոր և բանավոր հաղորդակցման հմտություններ:Անգլերենի իմացությունը ցանկալի է:
* Միաժամանակ տարբեր առաջադրանքներ կատարելու և աշխատանքը վերջնաժամկետներին հասցնելու կարողություն:
* Սույն աշխատանքներին 2019թ. մայիս-հուլիս ամիսներին ընդգրկվելու հնարավորություն:

**Փոխհատուցում**. մրցակցային

 **Ընտրության կարգը.**

 Անհրաժեշտ է ուղարկել ինքնակենսագրական(CV) և հետաքրքրության նամակ (առավելագույնը 1 էջ) curriculum@edu.am էլեկտրոնային հասցեին մինչև մայիսի 20-ը:

1. Մասնագիտական դիտարկումների առաջիննախագիծնանհրաժեշտ էպատրաստել մինչև 2019թ. Մայիսի 30-հունիսի 1-ի աշխատաժողովը: [↑](#footnote-ref-1)